ເຊເນກາລ ປ່ອນບັດເລືອກຕັ້ງ ເອົາປະທານາທິບໍດີ (ເບິ່ງສະໄລດ໌)
​ປະ​ຊາ​ຊົນ​ພາກັນ​ອອກ​ໄປ ​ປ່ອນ​ບັດ​ເລືອກ​ຕັ້ງ ເອົາປະທານາທິບໍດີ ​ທີ່​ປະ​ເທດ​ເຊ​ເນ​ກາລ​ໃນວັນ​ອາທິດ​ມື້​ນີ້.
ພວກປະຊາຊົນພາກັນອອກໄປປ່ອນບັດເລືອກຕັ້ງໃນປະເທດເຊເນກາລໃນວັນອາທິດມື້ນີ້ ບ່ອນທີ່ການຕັດສິນໃຈລົງສະໝັກສະໄໝທີ່ສາມທີ່ເປັນຫົວຂໍ້ຂັດແຍ້ງກັນຂອງປະທານາທິ ບໍດີ Abdoulaye Wade ທີ່ໄດ້ເກີດການເດີນຂະບວນປະທ້ວງຂັ້ນຮຸນແຮງຫລາຍໆຄັ້ງ ພວກຝ່າຍຄ້ານກ່າວວ່າ ການລົງສະໝັກເລຶອກຕັ້ງປະທານາທິບໍດີສະໄໝທີ່ສາມຂອງຜູ້ນໍາ ອາຍຸ 85 ປີ ນັ້ນແມ່ນບໍ່ຖືກຕ້ອງຕາມລັດຖະທໍາມະນູນ ລຸນຫລັງຈາກການປະຕິຮູບສະບັບ ນຶ່ງທີ່ທ່ານໄດ້ເຊັນເປັນກົດໝາຍໃນປີ 2001 ທີ່ກໍານົດໃຫ້ຕໍາແໜ່ງປະທານາທິບໍດີບໍ່ເກີນ ສອງສະໄໝນັ້ນ ແຕ່ສານລັດຖະທໍາມະນູນວ່າດ້ວຍການແຕ່ງຕັ້ງຕໍາແໜ່ງປະທານາທິບໍດີ ໄດ້ຕັດສິນເມື່ອ ເດືອນຜ່ານມາວ່າ ກົດໝາຍການປະຕິຮູບດັ່ງກ່າວແມ່ນບໍ່ ສາມາດໃຊ້ກັບທ່ານເວດໄດ້ ເນຶ່ອງຈາກວ່າ ມັນມີຜົນບັງຄັບໃຊ້ຫລັງຈາກທ່ານໄດ້ເຂົ້າຮັບຕໍາແໜ່ງປະທານາທິບໍດີແລ້ວ ປະທານາທິບໍດີ Wade ກໍາລັງພະຍາຍາມຕໍ່ອາຍຸຕໍາແໜ່ງປະທານາທິບໍດີ ໃຫ້ເປັນ 12 ປີ ຂອງປະເທດຊາດອາຟຣິກາຕາເວັນຕົກ ການເລືອກຕັ້ງຕ່າງໆໄດ້ເກີດຂຶ້ນລຸນຫລັງການກໍ່ການຈະລາຈົນຕາມຖະນົນ ຫົນທາງເປັນ ເວລາຫລາຍອາທິດ ໃນລະຫວ່າງພວກປະທ້ວງໄດ້ພາກັນ ແກວ່ງກ້ອນຫິນ ແລະພັງຮົ້ວ ກັ້ນທີ່ເກີດປະທະກັບພວກເຈົ້າໜ້າທີ່ຕໍາຫລວດ ທີ່ຍິງລະເບີດນໍ້າຕາ ແລະລູກປືນຢາງໃສ່ ຊຶ່ງມີຜູ້ເສຍຊີວິດຢ່າງໜ້ອຍຫົກຄົນໃນການປະທ້ວງຫລາຍບັ້ນຕໍ່ຕ້ານລັດຖະບານນັ້ນ ປະທານາທິບໍດີເວດ ຈະລົງສະມັກປະທານາທິບໍດີແຂ່ງກັບຜູ້ສະໝັກ 13 ຄົນ ໂຮມທັງ ທ່ານMacky Sall ແລະທ່ານ Idrissa ສອງນາຍົກລັດຖະມົນຕີທີ່ດໍາລົງຕໍາແໜ່ງໃນລັດ ຖະບານຂອງທ່ານ